smcproject/ml-wiki-sentences huggingface dataset:
കൂടുതൽ വായനയ്ക്ക് Further reading Marshall, Stephen (2014), "Jane Bennett", Design and Art Australia Online, http://www.daao.org.au/bio/jane-ann-cooper-bennett/biography/ Bennett, Jane, "Industrial Revelation", Blogger, http://janebennettartist.blogspot.com.au/ Frances Keevil Gallery, Sydney, http://www.franceskeevilgallery.com.au/artists_essay.php?artistID=1-Jane%20Bennett Germaine, Max (1990), Artists Galleries of Australia (Third Edition), Sydney: Craftsman House.
Germaine, Max, (1991), A Dictionary of Women Artists of Australia, Sydney: Craftsman House.
McCulloch, Susan (1994), The Encyclopedia of Australian Art (Third edition), Sydney: Allen Unwin.
ചിത്രശാല 'Hail Hail the Gang’s All Here - Sydney Heritage Fleet at Rozelle', 2013, oil on canvas, 122 x 183 cm, © Jane Bennett 'Last Hope - Hopetoun Hotel', 2009, mixed media on paper, 107 x 140 cm, © Jane Bennett 'The Hungry Mile from the Harbour Control Tower 2', 2008, gouache on paper, 101 x 76 cm, © Jane Bennett 'The empty wharf from shed 5', oil on canvas, 100 x 122 cm, 2008, © Jane Bennett 'Pub with no beer II - Carlton United Brewery', 2009, oil on canvas, © Jane Bennett 'Millers Point from top of Harbour Tower', ink acrylic gouache on paper, 120 x 131 cm, © Jane Bennett 'The Falstaff with the tug Woona', oil on canvas, 36 x 45 cm, © Jane Bennett അവലംബം
ജയിലർ (മലയാള ചലച്ചിത്രം)
സക്കീർ മഠത്തിൽ സംവിധാനം നിർവഹിച്ച് 2023-ൽ പുറത്തിറങ്ങിയ ഒരു മലയാള ചലച്ചിത്രമാണ് ജയിലർ .
ധ്യാൻ ശ്രീനിവാസൻ മുഖ്യ വേഷത്തിൽ അഭിനയിക്കുന്ന ചിത്രത്തിൽ മനോജ് കെ. ജയൻ , ദിവ്യ പിള്ള , ശ്രീജിത്ത് രവി , ബിനു അടിമാലി, നവാസ് വള്ളിക്കുന്ന്, ഉണ്ണി രാജ എന്നിവർ സഹതാരങ്ങളായി എത്തുന്നു.
ഗോൾഡൻ വില്ലേജ് പ്രൊഡക്ഷൻസിന്റെ ബാനറിൽ എൻ. കെ. മുഹമ്മദാണ് ചിത്രം നിർമ്മിച്ചിരിക്കുന്നത്.
1950 കളുടെ പശ്ചാത്തലത്തിൽ ഒരുക്കിയിരിക്കുന്ന ചിത്രത്തിൽ വ്യത്യസ്ത കുറ്റകൃത്യങ്ങളിൽ പ്രതികളായ അഞ്ച് കുറ്റവാളികളുമായി ഗാന്ധിഗ്രാം എന്ന ഗ്രാമത്തിലെ ഒരു ബംഗ്ലാവിൽ താമസിക്കുന്ന ഒരു ജയിൽ ഉദ്യോഗസ്ഥന്റെ കഥയാണ് പറയുന്നത്.
അഭിനേതാക്കൾ ധ്യാൻ ശ്രീനിവാസൻ - ജയിലർ ശാന്താറാം മനോജ് കെ. ജയൻ - പോലീസ് സൂപ്രണ്ട് ദിവ്യ പിള്ള - ചെമ്പക ശ്രീജിത്ത് രവി - കേശവൻ ബിനു അടിമാലി - ശങ്കരൻ നവാസ് വള്ളിക്കുന്ന് - കമ്മാരൻ ടിജു മാത്യു - മാധവൻ ഉണ്ണി രാജ - ധാമു ജയപ്രകാശ് - വേലുത്തമ്പി വി. കെ. ബൈജു ശശാങ്കൻ ശാന്തകുമാരി ആൻസി വിനീഷ വാസുദേവ് സജീഷ് മാരാർ സൂര്യദേവ് സജീഷ് മാരാർ സംഗീതം
നിധീഷ് നടേരിയുടെ വരികൾക്ക് റിയാസ് പയ്യോളി ആണ് സംഗീതം പകർന്നിരിക്കുന്നത്.
ഗാനം ഗായകർ ഗാനരചയിതാവ് ദൈർഘ്യം "വാടും മുല്ലപ്പൂവല്ല" സിത്താര നിധീഷ് നടേരി 3:48 "രാവിണ്ണിൻ ലാവല" റിജിയ റിയാസ് 3:54 ആകെ ദൈർഘ്യം: 7:42 പ്രകാശനം തിയേറ്റർ
10 ഓഗസ്റ്റ് 2023 ന് ജയിലർ റിലീസ് ചെയ്യുമെന്ന് ചിത്രത്തിന്റെ നിർമ്മാതാക്കൾ ആദ്യം പ്രഖ്യാപിച്ചിരുന്നു, എന്നാൽ അതേ തീയതിയിൽ തന്നെ തമിഴ് ഭാഷയിലുള്ള ജയിലർ റിലീസ് ചെയ്യുമെന്ന് പ്രഖ്യാപിച്ചതോടെ റിലീസ് തീയതി ഒരാഴ്ച്ച കൂടി നീട്ടിവെച്ചു.
18 ഓഗസ്റ്റ് 2023 ന് കേരളത്തിലെ 85 തിയേറ്ററുകളിലും ജിസിസി രാജ്യങ്ങളിലെ 40 തിയേറ്ററുകളിലുമായി ചിത്രം റിലീസ് ചെയ്തു.
വിവാദങ്ങൾ തലക്കെട്ടുമായി ബന്ധപ്പെട്ട വിവാദങ്ങൾ
നെൽസൺ ദിലീപ്കുമാർ സംവിധാനം ചെയ്‌ത രജനികാന്തിന്റെ ജയിലർ എന്ന തമിഴ് ചിത്രത്തിത്തിന്റെ തലക്കെട്ടുമായുള്ള സാമ്യത മൂലം നേരത്തെ തന്നെ വിവാദങ്ങൾ ഉടലെടുത്തിരുന്നു.
സംവിധായകൻ സക്കീർ മഠത്തിൽ പറയുന്നതനുസരിച്ച് ജയിലർ എന്ന തലക്കെട്ട് തമിഴ് ഭാഷ ജയിലർ ഇറങ്ങുന്നതിന് വളരെ മുമ്പ് 2021 ഓഗസ്റ്റിൽ കേരള ഫിലിം ചേംബർ ഓഫ് കൊമേഴ്‌സിൽ രജിസ്റ്റർ ചെയ്തിട്ടുള്ളതാണ്.
തമിഴ് ഭാഷ ജയിലർ കേരളത്തിൽ റിലീസ് ചെയ്യുമ്പോൾ അതിന്റെ തലക്കെട്ട് മാറ്റുന്നത് പരിഗണിക്കണം എന്നാവശ്യപ്പെട്ട് സംവിധായകൻ സക്കീർ മഠത്തിൽ സൺ പിക്‌ചേഴ്‌സിനോട് ആവശ്യപ്പെട്ടിരുന്നു.
എന്നാൽ സൺ പിക്ചേഴ്സ് ഇതുമായി ബന്ധപ്പെട്ട് മദ്രാസ് ഹൈക്കോടതിയെ സമീപിക്കുകയും തുടർന്ന് സിനിമകളുടെ ഒരേ തലക്കെട്ട് സംബന്ധിച്ച പ്രശ്നം ഇരുകൂട്ടരും നിയമപരമായി മുന്നോട്ട് നീക്കുകയും ചെയ്തു.
ദ ഹിന്ദുവിലെ എസ്. ആർ. പ്രവീൺ ഇപ്രകാരം എഴുതി, " ജയിലർ ഒരിക്കലും പ്രേക്ഷകർക്ക് ആഹ്ലാദിക്കാൻ യാതൊന്നും നൽകരുത് എന്ന ഉദ്ദേശത്തോടെയാണ് നിർമ്മിച്ചത് എന്ന് തോന്നുന്നു... ആ ഒരു ശ്രമത്തിൽ ചിത്രം വിജയിക്കുന്നു."
ദ സൗത്ത് ഫസ്റ്റിലെ അർജുൻ രാമചന്ദ്രൻ 5-ൽ 2.5 നക്ഷത്രങ്ങൾ റേറ്റിംഗ് നൽകി ഇപ്രകാരം എഴുതി, " ജയിലർ ഒരു നോവൽ പ്രമേയമുള്ള ചിത്രമാണ്, പക്ഷേ ഭാഗങ്ങളായി മാത്രം പ്രവർത്തിക്കുന്നു."
അവലംബങ്ങൾ പുറത്തേക്കുള്ള കണ്ണികൾ ജയിലർ ഇന്റർനെറ്റ് മൂവി ഡാറ്റാബേസിൽ ജയിലർ ഫേസ്‌ബുക്കിൽ
ജയിൽ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കുറ്റവാളികളെ ശിക്ഷയുടെ ഭാഗമായി നിർബന്ധിതമായി പാർപ്പിക്കുന്ന കെട്ടിടങ്ങളെയാണ് ജയിൽ അഥവാ കാരാഗൃഹം എന്ന് വിളിക്കുന്നത്.
കാരാഗൃഹ വാസികൾക്ക് പലകാര്യങ്ങൾക്കും സ്വാതന്ത്ര്യം ഉണ്ടായിരിക്കില്ല.
പൊതുവെ നീതി പാലന സംവിധാനങ്ങളുടെ ഭാഗമായി പ്രവർത്തിക്കുന്ന ജയിലുകളിൽ, കുറ്റാരോപിതരായവരെയോ കുറ്റവാളികളായി വിധിച്ചവരെയോ ആണ് പാർപ്പിക്കുക.
വിചാരണയിലൂടെ കുറ്റവിമുക്തരാക്കപ്പെടുന്നതു വരെയോ ശിക്ഷാ കാലാവധി തീരുന്നതു വരെയോ ഇവർ ജയിലിൽ തന്നെ കഴിയുന്നു.
ഇതും കാണുക കേരളത്തിലെ ജയിലുകൾ
ജയിംസ് ലെഗ്ഗെ
സ്കോട്ടിഷ് പണ്ഡിതനും ചൈനീസ് ഇതിഹാസ കൃതികളുടെ വിവർത്തകനുമായിരുന്നു ജയിംസ് ലെഗ്ഗെ (James Legge) .
(ജ: 20 ഡിസം:1815 – മ:29 നവം:1897).
സുവിശേഷപ്രവർത്തനങ്ങളിലും സജീവമായിരുന്ന ലെഗ്ഗെ ഓക്സ്ഫഡിലെ ചൈനീസ് ഭാഷാ വിഭാഗം തലവനുമായിരുന്നു((1876–1897).
മാക്സ് മ്യൂളറുമായി ചേർന്ന് സേക്രഡ് ബുക്ക്സ് ഓഫ് ദ് ഈസ്റ്റ് എന്ന കൃതി അൻപതു വാല്യങ്ങളായി പ്രസിദ്ധീകരിച്ച ലെഗ്ഗെ   ചൈനീസ് പ്രസിദ്ധീകരണങ്ങളുടെ സംശോധകനായും പ്രവർത്തിച്ചിട്ടുണ്ട്.
ജയിൽ (ചലച്ചിത്രം)
1966-ൽ പുറത്തിറങ്ങിയ മലയാളചലച്ചിത്രമാണ് ജയിൽ .
എം. കുഞ്ചാക്കോ സംവിധാനം ചെയ്തു ഉദയായ്ക്കു വേണ്ടി നിർമിച്ച ഈചിത്രത്തിന് തോപ്പിൽ ഭാസിയാണ് കഥയും സംഭാഷണവും എഴുതിയത്.
1966 മേയ് 14-നു പ്രദർശനത്തിനെത്തിയ ചിത്രം വിതരണം ചെയ്തത് എക്സ്ലൽ പ്രൊഡക്ഷൻസ് ആണ്.
അഭിനേതാക്കൾ സത്യൻ കൊട്ടാരക്കര ശ്രീധരൻ നായർ അടൂർ ഭാസി മണവാളൻ ജോസഫ് കെ.എസ്. ഗോപിനാഥൻ ശാരദ ഗ്രേസി അടൂർ പങ്കജം ജോസഫ് ചാക്കോ പിന്നണിഗായകർ എ.എം. രാജ കെ.ജെ. യേശുദാസ് എൽ.ആർ. ഈശ്വരി പി. ജയചന്ദ്രൻ പി. സുശീല പി.ബി. ശ്രീനിവാസ് എസ്. ജാനകി അണിയറപ്രവർത്തകർ കഥ, തിരക്കഥ, സംഭാഷണം -- തോപ്പിൽ ഭാസി സംവിധാനം, നിർമ്മാണം -- എം. കുഞ്ചാക്കോ ഗാനർചന—വയലാർ സംഗീതം -- ജി. ദേവരാജൻ ഗാനങ്ങൾ ഗാനം ഗാനരചന സംഗീതം ആലാപനം ചരിത്രത്തിന്റെ വീഥിയിൽ വയലാർ ദേവരാജൻ യേസുദാസ്, ജയശ്ചന്ദ്രൻ കിള്ളിയാറ്റിനക്കരെയൊരു വയലാർ ദേവരാജൻ എസ്. ജാനകി ചിത്രകാരന്റെ ഹൃദയം വയലാർ ദേവരാജൻ പി. സുശീല കളിചിരി മാറാത്ത കാലം വയലാർ ദേവരാജൻ പി. സുശീല സാവിത്രിയല്ല ശകുന്തളയല്ല വയലാർ ദേവരാജൻ എൽ.ആർ. ഈശ്വരി തങ്കവിളക്കത്ത് ചിങ്ങനിലാവത്ത് വയലാർ ദേവരാജൻ എസ്.ജാനകി മുന്നിൽ മൂകമാം വയലാർ ദേവരാജൻ യേശുദാസ് കാറ്ററിയില്ല കടലറിയില്ല വയലാർ ദേവരാജൻ എ.എം. രാജ അവലംബം പുറത്തേക്കുള്ള കണ്ണികൾ രാഗ സൊംഗ്സ് ജയിൽ ഷൈജു കൊമിൽ നിന്ന് Archived 2016-03-04 at the Wayback Machine .
ഗാനങ്ങൾ ജയിൽ
ഖസ്വീദതുല് വിത് രിയ്യഃ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പ്രവാചകൻ മുഹമ്മദിനോടുള്ള പ്രേമം പ്രമേയമാക്കിയ ഒരു ലോക പ്രശസ്ത കവിതയാണ് ഖസ്വീദതുല് വിത് രിയ്യഃ.
മുഹമ്മദ് അബൂബക്കര് റഷീദുല് ബഗ്ദാദി യാണ് രചയിതാവ്.
അറബി അക്ഷരമാലയിലെ ഇരുപത്തിയെട്ട് അക്ഷരങ്ങളും കൂടാതെ "ലാം അലിഫും" ഉള്പ്പെടെ ഇരുപത്തി ഒന്പത് കാണ്ഡങ്ങളായിട്ടാണ് കവിതയുടെ ക്രമീകരണം.
"മീം" അധ്യായത്തിലൊഴികെ ഓരോ കാണ്ഡത്തിലും ഇരുപത്തിഒന്ന് വരികളാണുള്ളത്.
"മീം" മില് ഇരുപത്തിരണ്ട് വരികളുണ്ട്.
ഓരോ അദ്ധ്യായത്തിലും അതതു അക്ഷരം കൊണ്ട് ആരംഭിക്കുകയും അവസാനിപ്പിക്കുകയും ചെയ്യുന്ന ആദ്യക്ഷര-അന്ത്യാക്ഷര പ്രാസരീതി ഏറെ ഹൃദ്യമാണ്.
തഖ്മീസുകള് (പഞ്ചവര്കരണം)
ഖസ്വീദതുല് വിത് രിയ്യഃക്ക് നിരവധി മഹാന്മാര് തഖ്മീസുകള് (പഞ്ചവല്കരണം) നടത്തിയിട്ടുണ്ട്.
ഇബ്നുല് വര്റാഖ് അല് മുസ്വിലി അശൈഖ് ആരിഫുബില്ലാഹി സ്വദഖതുല്ലാഹില് ഖാഹിരി കായല് പട്ടണം മുഹമ്മദുല് ഫാത്വിമി ബ്നുല് ഹുസൈന് അസ്സഖലി അല് ഹുസൈനി
ഖസ്വീദതുല് വിത് രിയ്യഃക്ക് മലയാളത്തില് ഒരു വ്യാഖ്യാനമുണ്ട്.
ഖസ്വീദതുല് വിത് രിയ്യഃ അനുരാഗത്തിന്റെ പുസ്തകം എന്ന പേരില് ഇഹ്സാന് പബ്ലിക്കേഷന്സ് പ്രസിദ്ധീകരിച്ചിട്ടുണ്ട്.
മുഹമ്മദ് ബുഖാരി ചെറിയമുണ്ടമാണ് രചയിതാവ്.
അവലംബം ↑ ഖസ്വീദതുല് വിത് രിയ്യഃ അനുരാഗത്തിന്റെ പുസ്തകം ഇഹ്സാന് പബ്ലിക്കേഷന്സ്
ഖഷൂരി ഇംഗ്ലീഷ് വിലാസം https://ml.wikipedia.org/wiki/Khashuri
ജോർജ്ജിയയുടെ മധ്യ ഭാഗത്തായി സ്ഥിതിചെയ്യുന്ന പട്ടണമാണ് ഖഷൂരി ( English : Khashuri ( Georgian : ხაშური [xɑʃuri] )
രാജ്യത്തെ ഒമ്പതാമത്തെ ഏറ്റവും വലിയ പട്ടണമാണ് ഇത്.
ഖഷൂരി മുൻസിപ്പാലിറ്റിയുടെ ഭരണസിരാകേന്ദ്രമാണ് ഈ നഗരം.
ഷിദ കാർട്‌ലി സമതലത്തിൽ സുരമുല നദിക്കരയിലാണ് ഇത് സ്ഥിതിചെയ്യുന്നത്.
സമുദ്ര നിരപ്പിൽ നിന്നും 2300 അടി (700 മീറ്റർ) ഉയരത്തിലാണ് ഈ നഗരത്തിന്റെ സ്ഥാനം.
1693ലെ രേഖകളിലാണ് ആദ്യമായി ഖഷൂരിയെ കുറിച്ച് പരാമർശിക്കുന്നത്.
ആധുനിക ഖഷൂരി അറിയപ്പെടാൻ തുടങ്ങിയത് 1872ലാണ്.
മിഖായിലോവ് എന്ന റെയിൽവേ സ്‌റ്റേഷൻ സ്ഥാപിതമായതോടെയാണ് ഈ പ്രദേശം പ്രസിദ്ധമായത്.
കോക്കസസ് വൈസ്രോയിയായിരുന്ന മൈക്കിൾ നികോലായിവിച്ചിന്റെ പേരിലാണ് ഇത് അറിയപ്പെട്ടത്.
1917ലാണ് ഇതിന്റെ പേര് ഖഷൂരിയെന്നാക്കുകയായിരുന്നു.
1921ൽ നഗരപദവി ലഭിച്ചു.
1928 മുതൽ 1934 വരെ ഇത് ജോസഫ് സ്റ്റാലിന്റെ സ്മരണാർത്ഥം സ്റ്റാലിനിസി എന്ന് അറിയപ്പെട്ടു.
സുരമുല നദി
2014ലെ ജനസംഖ്യാ കണക്കനുസരിച്ച് 26,135ആണ് ഇവിടത്തെ ജനസംഖ്യ.
പുറംകണ്ണികൾ Khashuri.org.ge Archived 2014-03-08 at the Wayback Machine .
ഖസാഖ് സ്റ്റെപ്പ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Kazakh_Steppe കിഴക്കൻ കസാഖ്സ്ഥാനിലെ സ്റ്റെപ്പ് പുൽപ്രദേശം, അൽടൈൻ ഏമീൽ നാഷണൽ പാർക്ക്.
കസാഖ്സ്ഥാനിലെ അതിവിശാലമായ തുറന്ന സമതലങ്ങളാണ് ഖസാഖ് സ്റ്റെപ്പ് അഥവാ കിർഗിസ് സ്റ്റെപ്പ് എന്നറിയപ്പെടുന്ന പുൽപ്രദേശം.
സ്റ്റെപ്പി എന്നും ഈ പുൽപ്രദേശം ഇത് അറിയപ്പെടുന്നു.
കസാഖ്സ്ഥാന്റെ മൂന്നിലൊന്നും സ്റ്റെപ്പ് പുൽപ്രദേശം അപഹരിച്ചിരിക്കുന്നു.
കാസ്പിയൻ ചരിവിനു കിഴക്കു മുതൽ ആറൽ കടലിനു വടക്കുവരെ 2,200 കിലോമീറ്റർ ഇത് വ്യാപിച്ചുകിടക്കുന്നു.
ഏകദേശം 8,04,500 ച.
വിസ്തൃതിയിൽ പരന്നു കിടക്കുന്ന ഈ പ്രദേശം ലോകത്തെ ഏറ്റവും വലിയ ഊഷരപുൽപ്രദേശമാണിത്.
മഴകുറവായതിനാൽ മരങ്ങൾ അപൂർവ്വമാണ്.
പുൽപ്രദേശവും മണ്ണൽപ്പരപ്പും മാത്രമാണ് ഈ പ്രദേശത്തിന്റെ ഭൂഭാഗദൃശ്യം.
സ്റ്റെപ്പിയുടെ ഭൂരിഭാഗം പ്രദേശത്തെയും മരുഭൂമിയോ പാതിമരുഭൂമിയോ ആയാണു പരിഗണിക്കുന്നത്.
അതിശക്തമായ കാറ്റാണ് ഇവിടെ വീശിയടിക്കുന്നത്.
സ്റ്റെപ്പിയുടെ പടിഞ്ഞാറു ഭാഗത്ത് മനുഷ്യവാസം കുറവാണ്.
റഷ്യയുടെ പ്രധാന ബഹിരാകാശവിക്ഷേപണകേന്ദ്രമായ ബയ്ക്കനൂർ കോസ്മോ ഡ്രോം സ്റ്റെപ്പിയുടെ തെക്കൻ മേഖലയിലാണ് സ്ഥിതിചെയ്യുന്നത്.
സയ്ഗആന്റിലോപ് , സൈബീരിയൻ മാൻ .
ചെന്നായ് , കുറുക്കൻ തുടങ്ങിയ ജീവജാലങ്ങളെ സ്റ്റെപ്പിൽ കാണുന്നു.
ഖസാക്കിന്റെ ഇതിഹാസം (നാടകം)
തൃക്കരിപ്പൂർ കുതിരപ്പന്തിമഠത്തിൽ കുഞ്ഞമ്പു കലാസമിതിയുടെ നേതൃത്വത്തിൽ , ഒ.വി. വിജയന്റെ ഖസാക്കിന്റെ ഇതിഹാസം എന്ന നോവലിനെ ആസ്പദമാക്കി , ദീപൻ ശിവരാമൻ സംവിധാനം ചെയ്ത, നാടകമാണ് ഖസാക്കിന്റെ ഇതിഹാസം(നാടകം).
കെ.എം.കെ. കലാസമിതി ദീപൻ ശിവരാമൻ
സ്വാതന്ത്ര്യസമര സേനാനിയും ജീവകാരുണ്യ പ്രവർത്തകനുമായിരുന്ന കുതിരപ്പന്തിമഠത്തിൽ കുഞ്ഞമ്പുവിന്റെ നാമധേയത്തിൽ 1951-ൽ തൃക്കരിപ്പൂരിൽ തുടങ്ങിയ കലാസമിതിയാണ് കെ.എം.കെ കലാസമിതി.
കലാസമിതി ഇതുവരെയായി എഴുപതോളം നാടകങ്ങൾ രംഗത്തെത്തിച്ചിട്ടുണ്ട്.
തന്റെ മുപ്പത്തിയൊന്നാം വയസ്സിൽ വസൂരി പിടിപെട്ടാണ്   സ്വാതന്ത്ര്യസമര സേനാനിയായ കുഞ്ഞമ്പു മരിച്ചത്.
2012-ൽ അദ്ദേഹത്തിന്റെ  ഓർമ്മയ്ക്കായി കുതിരപ്പന്തിമഠത്തിൽ കുഞ്ഞമ്പു എന്ന നാടകം കെ.എം.കെ. കലാസമിതി ചെയ്യുകയുണ്ടായി.
ഖസാക്കിന്റെ ഇതിഹാസം നാടകത്തിൽ 23 കഥാപാത്രങ്ങൾ ഉണ്ട്.
2015-ലാണ് നോവൽ  നാടകമാക്കാൻ കലാസമിതി തീരുമാനിക്കുന്നത്.
2015 സെപ്തംബർ 13-നാണ് തൃക്കരിപ്പൂർ അമ്പലമൈതാനിയിൽ നാടകത്തിന്റെ ആദ്യത്തെ അവതരണം നടന്നത്.
പിന്നീട് കൊടുങ്ങല്ലൂർ ,ബാംഗ്ലൂർ, കോഴിക്കോട്, വടകര, മുംബൈ, തിരുവനന്തപുരം, ജയ്പൂർ എന്നിവിടങ്ങളിലും പ്രദർശിപ്പിച്ചു.
തൃക്കരിപ്പൂർ റെയിൽവേ സ്റ്റേഷനു സമീപമുള്ള കെട്ടിടത്തിലാണ് കലാസമിതി ഓഫീസ് പ്രവർത്തിക്കുന്നത്.
നാടക പിന്നാമ്പുറം ഖസാക്കിന്റെ ഇതിഹാസം നാടകസംഘം
വളരെ പണ്ട് ഒരു പൂർണ ചന്ദ്ര നാളിൽ ആയിരത്തൊന്ന് കുതിരകളുടെ പട ഖസാക്കിലേക്ക് വന്നിരുന്നു.
മുത്തുനബിയുടേയും, ബദരീങ്ങളുടേയും, ഉടയവനായ സയ്യദ് മിയാൻ ഷെയ്ക്കും തങ്ങന്മാരുമായിരുന്നു അവർ.
അവരുടെ പിൻഗാമികളാണ് തസ്രാക്കുകാർ എന്നറിയപ്പെട്ടത്.
ഇതിന്റെ പശ്ചാത്തലത്തിലാണ് നാടകത്തിന്റെ തുടക്കം.
അനുയോജ്യമായ വെളിച്ചത്തിന്റെ ഉപയോഗവും, ദൃശ്യാവിഷ്കാരങ്ങളും, നാടകത്തിലേക്ക് പ്രേക്ഷകരെ പിടിച്ചിരുത്തുന്നു.
ഒരു നോവൽ നാടകമായി പരിണമിപ്പിക്കുന്നതിന്റെ എല്ലാ പ്രയാസങ്ങളും, നേരിട്ടാണ് കെ.എം.കെ കലാസമിതി  നാടകം പൂർത്തിയാക്കിയിരിക്കുന്നത്.
2015 ഏപ്രിലിലാണ് നാടകത്തെക്കുറിച്ചുള്ള ചർച്ചകൾ തുടങ്ങിയത്.
ജൂൺ ഏഴിന് നാടകക്യാമ്പ് ആരംഭിച്ചു.
അമ്പതുപേരടങ്ങുന്ന കലാകാരന്മാരുടെ സംഘത്തെയാണ് നാടകാവതരണത്തിനായി തിരഞ്ഞെടുത്തത്.
സാധാരണയായി ഹാളിലോ ഓഡിറ്റോറിയങ്ങളിലോ ആയി നടക്കുന്ന റിഹേഴ്സൽ ക്യാമ്പ് തുറന്ന ഒരിടത്താണ് നടത്തിയത്.
അതിനായി ഒരു വലിയ പറമ്പ് അവർ കണ്ടെത്തി.
അവിടെ ഒരു വലിയ ടെന്റ് കെട്ടുകയും ചെയ്തു.
മഴക്കാലമായിരുന്നതിനാൽ അതിന്റേതായ മുൻകരുതലുകളും.
ക്യാമ്പിന്റെ ഉദ്ഘാടനം സാഹിത്യ നിരൂപകൻ ഇ.
പി.രാജഗോപാലൻ നിർവഹിച്ചു.
കൃത്യമായി ഷെഡ്യൂൾ ചെയ്ത മൂന്ന് മാസമായിരുന്നു റിഹേഴ്സൽ ക്യാമ്പ്.
കലാകാരന്മാർ മാത്രമല്ല, ഒരു നാടുമുഴുവൻ തന്നെ സഹായത്തിനായെത്തിയിരുന്നു.
ആറു ലക്ഷം രൂപയായിരുന്നു നാടകത്തിന്റെ ആകെ ചെലവായി കണക്കാക്കിയിരുന്നത്.
പക്ഷെ അവസാനമായപ്പോഴേക്കും, ബഡ്ജറ്റിൽ ഒതുങ്ങാതെയായി.
അവതരണത്തിലുടനീളം ഉപയോഗിച്ച ചൂട്ടുകളായിരുന്നു നാടകത്തിന്റെ പ്രത്യേകത.
റിഹേഴ്സൽ ക്യാമ്പിലും ധാരാളമായി ചൂട്ട് ആവശ്യമായി വന്നു.
ഓരോ ദിവസവും, നൂറ് ചൂട്ടുകൾ, അഞ്ച് കലങ്ങൾ എന്നിവ ആവശ്യമായി വന്നു.
ഇതിനൊക്കെ മുൻകൈ എടുത്തത് സമീപപ്രദേശങ്ങളിലെ സ്ത്രീകളായിരുന്നു.
നാടകക്യാമ്പിലെ കലാകാരന്മാർ മറ്റു തൊഴിലുകളും ഉള്ളവരായിരുന്നു.
അതെല്ലാം മാറ്റിവച്ചാണ് അവർ നാടകറിഹേഴ്സൽ  പൂർത്തിയാക്കിയത്.
നാടക രംഗങ്ങൾ ഖസാക്കിന്റെ ഇതിഹാസം നാടകത്തിൽ നിന്ന് സയ്യദ് മിയാൻ ഷെയ്ക്ക് നൈജാമലി വസൂരി മൈമുനയുടേയും മുങ്ങാംകോഴിയുടേയും നിക്കാഹ് സയ്യദ് മിയാൻ ഷെയ്ക്ക് ചെത്തുകാരൻ നീല അവലംബം
ഖസസ് ഇംഗ്ലീഷ് വിലാസം https://ml.wikipedia.org/wiki/Al-Qasas
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ ഇരുപത്തിയെട്ടാം അദ്ധ്യായമാണ്‌ ഖസസ് (കഥാകഥനം).
സൂക്തങ്ങൾ : 88 മുൻപുള്ള സൂറ: നംല് ഖുർആൻ അടുത്ത സൂറ: അങ്കബൂത് സൂറത്ത്
(അദ്ധ്യായം) 28
ഖാക്‌സർ പ്രസ്ഥാനം
ഖാക്സർ പ്രസ്ഥാനം ( ഉർദു : تحریکِ خاکسار ‬ ) ബ്രിട്ടീഷ് ഇന്ത്യയിലെ പഞ്ചാബിലെ ലാഹോർ നഗരം ആസ്ഥാനമാക്കി, ബ്രിട്ടീഷ് സാമ്രാജ്യത്തിന്റെ ഭരണത്തിൽ നിന്ന് ഇന്ത്യയെ മോചിപ്പിക്കുക എന്ന ലക്ഷ്യത്തോടെ 1931-ൽ ഇനായത്തുള്ള ഖാൻ മഷ്‌രിഖി സ്ഥാപിച്ച ഒരു സാമൂഹിക പ്രസ്ഥാനമാണ്.
ഖാക്സർ പ്രസ്ഥാനം ഇന്ത്യയുടെ വിഭജനത്തെ എതിർത്തതോടൊപ്പം ഒരു ഐക്യരാഷ്ട്രമെന്ന ലക്ഷ്യത്തെ പിന്താങ്ങുകയും ചെയ്തു.
വ്യക്തിയുടെ മതം, വംശം, ജാതി അല്ലെങ്കിൽ സാമൂഹിക നില എന്നിവ പരിഗണിക്കാതെ അംഗത്വം എല്ലാവർക്കും ലഭ്യമായിരുന്ന ഈ പ്രസ്ഥാനത്തിന്  അംഗത്വ ഫീസ് ഇല്ലായിരുന്നു.
മനുഷ്യരാശിയുടെ സാഹോദര്യവും എല്ലാ ആളുകളെയും ഉൾക്കൊള്ളുകയുമെന്നതായിരുന്നു ഇതിൻറെ പ്രത്യയശാസ്ത്രം.
അവലംബം ↑ ↑ ↑ ↑ ↑ ↑ Profile of The Khaksar Movement on storyofpakistan.com website Retrieved 19 January 2018 ↑
ഖഷബ ദാദാസാഹേബ് ജാദവ് ഇംഗ്ലീഷ് വിലാസം https://ml.wikipedia.org/wiki/Khashaba_Dadasaheb_Jadhav
ഒരു ഭാരതീയ കായികതാരമാണ് ഖഷബ ദാദാസാഹേബ് ജാദവ് (ജനനം- ജനുവരി 15, 1926 – മരണം- ഓഗസ്റ്റ് 14, 1984).
ആദ്യമായി ഒളിമ്പിക്സിൽ വ്യക്തഗത ഇനത്തിൽ ഇന്ത്യക്കു വേണ്ടി മെഡൽ നേടിയ കായിക താരമെന്ന ബഹുമതിയും ജാദവിനുള്ളതാണ്.
1952 ൽ ഫിൻലൻഡിലെ ഹെൽസിങ്കിയിൽ വച്ചു നടന്ന വേനൽക്കാല ഒളിമ്പിക്സിൽ പുരുഷന്മാരുടെ ഗുസ്തി മത്സരത്തിൽ ഇദ്ദേഹത്തിനു വെങ്കല മെഡൽ ലഭിച്ചു.
ഖഷബക്കു മുമ്പ്, ഹോക്കിയൽ ടീം ഇനത്തിൽ മാത്രമേ ഒളിമ്പിക്സ് മെഡൽ ലഭിച്ചിട്ടുള്ളു.
പത്മ പുരസ്കാരം ലഭിച്ചിട്ടില്ലാത്ത ഏക ഒളിമ്പിക്സ് മെഡൽ ജേതാവും, ഖഷബയാണ്.
ഇദ്ദേഹം പോക്കറ്റ് ഡൈനാമോ എന്ന പേരിൽ കായികലോകത്തു അറിയപ്പെട്ടിരുന്നു.
മഹാരാഷ്ട്രയിലെ സത്താറയിലുള്ള ഗോലേശ്വർ എന്ന ചെറിയ ഗ്രാമത്തിലാണു ഖഷബ ജനിച്ചത്.
പിതാവ് ദാദാസാഹേബ് ജാദവ് അറിയപ്പെടുന്ന ഒരു ഗുസ്തിക്കാരനായിരുന്നു.
അദ്ദേഹത്തിന്റെ അഞ്ചു മക്കളിൽ അവസാനത്തെ ആളായിരുന്നു ഖഷബ.
തന്റെ എട്ടാമത്തെ വയസ്സിൽ ഖഷബ ഗ്രാമത്തിലെ ഗുസ്തി ചാമ്പ്യനെ വെറും രണ്ടു മിനുട്ടുകൊണ്ടു പരാജയപ്പെടുത്തി.
കരാട് ജില്ലയിലെ തിലക് സ്കൂളിലായിരുന്നു ഖഷബയുടെ പ്രാഥമിക വിദ്യാഭ്യാസം.
ഗുസ്തി ജീവശ്വാസമായ ഒരു ഗ്രാമത്തിലായിരുന്നു അദ്ദേഹത്തിന്റെ ബാല്യവും കൗമാരവും.
ഗുസ്തി പരിശീലകൻ കൂടിയായ പിതാവ് ദാദാസാഹേബ് ഖഷബയെ അഞ്ചാമത്തെ വയസ്സു മുതൽ ഗുസ്തി പരിശീലിപ്പിക്കാൻ തുടങ്ങിയിരുന്നു.
പഠനത്തിലും മിടുക്കനായിരുന്നു ഖഷബ.
1948 ലെ ലണ്ടൻ ഒളിമ്പിക്സിൽ ഫ്ലൈവെയിറ്റ് ഇനത്തിൽ ഖഷബ ആറാമനായിരുന്നു.
അത്രയും ഉയർന്ന സ്ഥാനത്തെത്തുന്ന ആദ്യത്തെ ഇന്ത്യക്കാരനായിരുന്നു ഖഷബ.
അടുത്ത നാലുവർഷക്കാലം, ഹെൽസിങ്കി ഒളിമ്പിക്സ് മുന്നിൽ കണ്ട് ജാദവ് കടുത്ത പരിശീലനത്തിലായിരുന്നു.
ഹെൽസിങ്കി ഒളിമ്പിക്സിൽ 57 കിലോഗ്രാം വിഭാഗത്തിലാണു ഖഷബ മത്സരിച്ചതു.
27 രാജ്യങ്ങളിൽ നിന്നുമുള്ള മത്സരാർത്ഥികൾ ഈ വിഭാഗത്തിൽ പങ്കെടുക്കുന്നുണ്ടായിരുന്നു.
മെക്സിക്കോ, ജർമ്മനി, കാനഡ തുടങ്ങിയ രാജ്യങ്ങളിൽ നിന്നുമുള്ള കായികതാരങ്ങളേയാണ് സെമി-ഫൈനലിനു മുമ്പ് ഖഷബ പരാജയപ്പെടുത്തിയത്.
57 കിലോഗ്രാം വിഭാഗത്തിൽ ഖഷബ വെങ്കല മെഡൽ നേടി.
വ്യക്തിഗത ഇനത്തിൽ ഒരു ഇന്ത്യാക്കാരൻ നേടുന്ന ആദ്യ ഒളിമ്പിക്സ് മെഡൽ ആയിരുന്നു അത്.
ഖസ്സാൻ, കപൂർത്തല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഖസ്സാൻ, കപൂർത്തല.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഖസ്സാൻ, കപൂർത്തല സ്ഥിതിചെയ്യുന്നത്.
ഖസ്സാൻ, കപൂർത്തല വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഖസ്സാൻ, കപൂർത്തല ൽ 607 വീടുകൾ ഉണ്ട്.
ആകെ ജനസംഖ്യ 3094 ആണ്.
ഇതിൽ 1625 പുരുഷന്മാരും 1469 സ്ത്രീകളും ഉൾപ്പെടുന്നു.
ഖസ്സാൻ, കപൂർത്തല ലെ സാക്ഷരതാ നിരക്ക് 74.05 ശതമാനമാണ്.
ഖസ്സാൻ, കപൂർത്തല ലെ 6 വയസ്സിനു താഴെയുള്ള കുട്ടികളുടെ എണ്ണം 277 ആണ്.
ഇത് ഖസ്സാൻ, കപൂർത്തല ലെ ആകെ ജനസംഖ്യയുടെ 8.95 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 1019 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 930 പുരുഷന്മാരും 89 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 97.64 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 29.83 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഖസ്സാൻ, കപൂർത്തല ലെ 583  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 607 - - ജനസംഖ്യ 3094 1625 1469 കുട്ടികൾ (0-6) 277 153 124 പട്ടികജാതി 583 304 279 പട്ടിക വർഗ്ഗം 0 0 0 സാക്ഷരത 74.05 % 54.26 % 45.74 % ആകെ ജോലിക്കാർ 1019 930 89 ജീവിതവരുമാനമുള്ള ജോലിക്കാർ 995 915 80 താത്കാലിക തൊഴിലെടുക്കുന്നവർ 304 263 41 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
നാൽപാമരം ഇംഗ്ലീഷ് വിലാസം https://ml.wikipedia.org/wiki/Nalpamaram
ആയുർവേദത്തിലെ ഒരു മരുന്നാണ് നാൽപാമരം .
ഇത് പേരാൽ , അരയാൽ , അത്തി , ഇത്തി എന്നീ നാ‍ല് മരങ്ങളുടെ ഒരു മിശ്രിതം ആണ് .
ആമാശയശുദ്ധി തുടങ്ങിയ കാര്യങ്ങൾക്കായിട്ടാണ് ഈ മരുന്ന് കഷായമായി ഉപയോഗിക്കുന്നത്.
ക്ഷേത്രങ്ങളിലെ ശുദ്ധികലശങ്ങൾക്കും ഇത് ഉപയോഗിക്കാറുണ്ട്.
നാൽപാമരം നാല് പാല് മരങ്ങൾ എന്നതാണിതിന്റെ യഥാർത്ഥപേര്.
അതായത് അത്തി,ഇത്തി,ആല്,അരയാല് എന്നിവ നാല്പാമരവെണ്ണ മൂലക്കുരു ഉൾപ്പെടെയുള്ള കുരുക്കൾക്കുള്ള സിദ്ധൗഷധമാണ്.
നാൽപാമരങ്ങൾ അത്തി
സാധാരണമായി കേരളത്തിൽ രണ്ടുതരം അത്തിയാണ്.
ചെറിയപഴങ്ങൾ ഉള്ള ചെറിയ അത്തിയും, വലിയപഴങ്ങൾ ഉള്ള ബ്ലാത്തിഅത്തിയും (ബിലായത്തി) ഇത്തി
വിഷം,ചർ‌മ്മരോഗങ്ങൾ ,പ്രമേഹരോഗങ്ങൾക്കു ഉപയോഗിക്കുന്നു.
പേരാൽ
നാൽ‌പ്പാമരങ്ങളിൽ ധാരാളം താങ്ങവേരുകളൊടെ വളരുന്ന ഒരു വട വൃഷമാണ് പേരാൽ.
അണലി കടിച്ചുണ്ടാക്കുന്ന വിഷ വികാരങ്ങൾ മാറുന്നത്തിന് നാൽ‌പ്പാമരപട്ടകഷായം ഇട്ട് സേവിക്കുകയും ധാരകോരുകയും ചെയ്യാറുണ്ട്.
അരയാൽ
നാൽ‌പാമരങ്ങളിൽ പ്രധാനമായ ഒന്നാണ് അരയാൽ അഥവാ അരശ്.
അഹിംസയിലുടെ വഴിനടത്തിയ ബുദ്ധൻ തന്റെ അദ്ധ്യാത്മികാനുഭുതി തിരിച്ചറിയുന്നത് ഈ വൃക്ഷത്തിന്റെ ചുവട്ടിലീരിക്കുമ്പോൾ ആയിരുന്നു.
നാൽവർ ചിഹ്നം ഇംഗ്ലീഷ് വിലാസം https://ml.wikipedia.org/wiki/The_Sign_of_the_Four
ഷെർലക്ക് ഹോംസിനെ കേന്ദ്രകഥാപാത്രമാക്കി ആർതർ കോനൻ ഡോയൽ രചിച്ച രണ്ടാമത്തെ കുറ്റാന്വഷണനോവലാണ് നാൽവർ ചിഹ്നം അഥവാ ദ സൈൻ ഓഫ് ഫോർ ( ഇംഗ്ലീഷ് : The Sign of the Four ) .
1890 ലാണ് ഈ നോവൽ പുറത്തിറങ്ങിയത്.
ലിപ്പിൻകോട്ട് മാസികയിലാണ് ആദ്യമായി ഈ നോവൽ പ്രസിദ്ധീകരിയ്ക്കപ്പെട്ടത്.
ലളിതമായ ഒരു പ്രശ്‌ന പരിഹാരത്തിനാണ് മിസ് മേരി മോnഷ്ടൺ ഷെർലക്ക് ഹോംസിനെ കാണാൻ എത്തിയത്.
ഇന്ത്യൻ റെജിമെന്റിൽ പട്ടാള ഉദ്യോഗസ്ഥനായിരുന്ന അവളുടെ പിതാവിനെ പത്ത് വർഷങ്ങൾക്കു മുമ്പ് കാണാതായതാണ്.
ആറുവർഷം മുമ്പ് പത്രത്തിൽ കണ്ട ഒരു പരസ്യപ്രകാരം മേരി മോഷ്ടൺ അവളുടെ മേൽവിലാസം പരസ്യപ്പെടുത്തി.
തുടർന്ന് എല്ലാ വർഷങ്ങളിലും ഒരേ തീയതിയിൽ അവളെ തേടി വിലപിടിപ്പുള്ള ഓരോ പാഴ്‌സൽ ലഭിച്ചുതുടങ്ങി.
അത്യധികം വിലപിടിപ്പുള്ള അപൂർവ്വ രത്‌നങ്ങളായിരുന്നു അതിൽ.
മേരി മോഷ്ടന്റെ പ്രശ്‌നം പരിഹരിക്കാനിറങ്ങിയ ഹോംസിനും സന്തത സഹചാരി ഡോക്ടർ വാട്‌സണും അതത്ര എളുപ്പമല്ലെന്ന് മനസ്സിലായി.
ഇന്ത്യക്കാരായ നാലുപേരെക്കുറിച്ചുള്ള ചില സൂചനകൾ ആദ്യം ലഭിച്ചു.
കോടികൾ വിലമതിക്കുന്ന ആഗ്രാനിധിയിലേക്കുള്ള വാതിലുകളാണ് ഹോംസിനു മുന്നിൽ തുറന്നത്.
ഇന്ത്യൻ പശ്ചാത്തലത്തിലാണ് നോവൽ വികസിക്കുന്നത്.
മലയാള പരിഭാഷ
1981-ലാണ് മലയാളത്തിൽ ആദ്യമായി നാൽവർ ചിഹ്നം പ്രസിദ്ധീകരിക്കപ്പെട്ടത്.
മലയാളത്തിലെ ഒരു ജനപ്രിയ നോവലെന്നോണം വായനക്കാർ ഈ കൃതിയെ അന്ന് ഏറ്റെടുത്തിരുന്നു.
ഷെർലക് ഹോംസ് പരമ്പരയിൽ പെട്ട 12 പുസ്തകങ്ങൾ ഡി.സി ബുക്‌സ് ലിറ്റ്മസ് ഇംപ്രിന്റിൽ പുറത്തിറക്കുകയുണ്ടായി.
മുട്ടത്തു വർക്കിയാണ് ഈ  നോവൽ മലയാളത്തിലേക്കു പരിഭാഷപ്പെടുത്തിയത്.
നാൽപ്പത് (ചീട്ടുകളി)
ഗുലാൻ പരിശ് അഥവാ തുറുപ്പുകളി വിഭാഗത്തിൽപ്പെട്ട ഒരു ചീട്ടുകളിയാണ് നാൽപ്പത് .
ആറുപേർ രണ്ടു സംഘങ്ങളായാണ് സാധാരണ നാൽപ്പത് കളിക്കുന്നത്.
ഇരുപത്തിയെട്ടിന്റെ ഒരു വികസിതരൂപമായി ഇതിനെ കണക്കാക്കാം.
ഇരുപത്തിയെട്ടിനുപയോഗിക്കുന്ന 32 ചീട്ടുകൾക്കു പുറമേ നാലു ചിഹ്നങ്ങളുടേയും ഓരോ ഗുലാൻ കൂടി കൂട്ടിച്ചേർത്ത് ആകെ 36 ചീട്ടുകളുപയോഗിച്ചാണ് നാൽപ്പത് കളിക്കുന്നത്.
ചീട്ടുകളുടെ ആകെ വില 40 ആയിരിക്കും.
ചീട്ടുകളും വിലകളും ചീട്ട് വില മറ്റു വിവരങ്ങൾ ഗുലാൻ അഥവാ ജാക്കി (J) 3 ഓരോ ചിഹ്നത്തിന്റേയും രണ്ടു ഗുലാനുകൾ വീതം ഈ കളിയിൽ ഉപയോഗിക്കുന്നു.
ഒരേ ചിഹ്നത്തിന്റെ തന്നെ രണ്ടു ഗുലാനുകളും ഒരു കളിയിലിറങ്ങുകയാണെങ്കിൽ ക്രമത്തിൽ ആദ്യത്തെ ഗുലാൻ ഇട്ടയാൾക്ക് പിടി ലഭിക്കുന്നു.
9 2 ഏയ്സ് (A) 1 പത്തിനും ഏയ്സിനും ഒരേ വിലയാണെങ്കിലും രണ്ടും ഒരുമിച്ച് വരുമ്പോൾ മുൻതൂക്കം ഏയ്സിനായിരിക്കും 10 രാജ (K) 0 ഈ ചീട്ടുകൾക്കൊന്നും വിലയില്ലെങ്കിലും ഇവ ഒരുമിച്ച് വന്നാൽ ഇടത്തേയറ്റത്തെ നിരയിൽ മുകളിൽ നിന്ന് താഴേക്കുള്ള ക്രമത്തിലായിരികും മുൻതൂക്കം റാണി (Q) 8 7 കളിരീതി
മൂമ്മൂന്നു ചീട്ടുകൾ വീതമായി എല്ലാ ചീട്ടുകളും ഇട്ടുകഴിഞ്ഞതിനു ശേഷമാണ് ലേലമാരംഭിക്കുന്നത്.
ആറു ചീട്ടുകളാണ് ഒരാൾക്ക് ലഭിക്കുക.
കൈവിളിക്കാരന്റെ കുറഞ്ഞ വിളി 20 ആണ്.
30 ആണ് ഈ കളിയിലെ ഓണേഴ്സ് .
ആദ്യവട്ടവിളിക്കുശേഷം മുപ്പതുമുതൽ രണ്ടാമതും ലേലം വിളിക്കാം.
കുറിപ്പുകൾ ൧ ഒരു പെട്ടി ചീട്ടുമാത്രം ലഭ്യമായുള്ളപ്പോൾ നാലു ചിഹ്നങ്ങളുടേയും 3 ആണ് ഗുലാനായി ഉപയോഗിക്കുന്നത്.
തുറുപ്പുകളികളിൽ, ഒരു പെട്ടി ഉപയോഗിച്ച് കളിക്കുമ്പോൾ പകരം ഉപയോഗിക്കുന്ന ചീട്ടുകളെക്കുറിച്ച് ഇവിടെ കാണുക.
നിംകോ അലി ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Nimco_Ali
ഒരു ബ്രിട്ടീഷ് സാമൂഹിക പ്രവർത്തകയാണ് നിംകോ അലി ഒബിഇ (സൊമാലിയൻ: നിംകോ കാലി), (ജനനം സി. 1983), .
സ്ത്രീ ജനനേന്ദ്രിയം വികലമാക്കുന്നത് അവസാനിപ്പിക്കുന്നതിനുള്ള (എഫ്ജിഎം) ആഗോള പങ്കാളിത്തമായ ദി ഫൈവ് ഫൗണ്ടേഷന്റെ സഹസ്ഥാപകയും സിഇഒയുമാണ് അവർ.
2020 ൽ, സ്ത്രീകൾക്കും പെൺകുട്ടികൾക്കുമെതിരായ അതിക്രമങ്ങൾ കൈകാര്യം ചെയ്യുന്നതിനുള്ള യുണൈറ്റഡ് കിംഗ്ഡത്തിന്റെ സ്വതന്ത്ര ഗവൺമെന്റ് ഉപദേഷ്ടാവായി അവർ നിയമിതയായി.
കുടുംബത്തോടൊപ്പം അവധിക്കാലത്ത് അലി ജിബൂട്ടിയിൽ സ്ത്രീ ജനനേന്ദ്രിയം ഛേദിക്കപ്പെട്ടു.
എഫ്ജിഎമ്മിനെതിരെ പ്രചാരണം നടത്താൻ സൈക്കോതെറാപ്പിസ്റ്റ് ലെയ്‌ല ഹുസൈനുമായി അവർ പിന്നീട് ഡോട്ടർസ് ഓഫ് ഈവ് സ്ഥാപിച്ചു.
അവരുടെ പുസ്തകം  What We're Told Not to Talk About (But We’re Going to Anyway): Women's Voices from East London to Ethiopia  2019 ജൂണിൽ പെൻഗ്വിൻ ബുക്സ് പ്രസിദ്ധീകരിച്ചു.
എഫ്ജിഎമ്മിനൊപ്പം ജീവിക്കുന്ന അവരുടെ സ്വന്തം കഥയോടൊപ്പം 14 രാജ്യങ്ങളിലുടനീളമുള്ള സ്ത്രീകളുമായി അലി നടത്തിയ 152 അഭിമുഖങ്ങളിൽ നിന്നുള്ള 42 കഥകൾ പുസ്തകത്തിൽ അടങ്ങിയിരിക്കുന്നു.
അതേ വർഷം, അലി ബ്രെൻഡൻ വൈനിനൊപ്പം ദി ഫൈവ് ഫൗണ്ടേഷൻ, "ദി ഗ്ലോബൽ പാർട്ണർഷിപ്പ് ടു എൻഡ് എഫ്ജിഎം" സ്ഥാപിച്ചു.
2020 ൽ, മിങ്ക സിമ്മൺസുമായി ചേർന്ന് അവർ ഗിൻസ്ബർഗ് വുമൺസ് ഹെൽത്ത് ബോർഡ് സ്ഥാപിച്ചു.
സ്ത്രീകൾക്ക് കൂടുതൽ ഫലപ്രദവും തുല്യവുമായ ആരോഗ്യസംരക്ഷണ സംവിധാനത്തിനായി ബോർഡ് പ്രചാരണം നടത്തുന്നു.
2017 ലെ പൊതുതെരഞ്ഞെടുപ്പിൽ നോർത്ത് ലണ്ടനിലെ ഹോൺസി ആന്റ് വുഡ് ഗ്രീൻ നിയോജകമണ്‌ഡലത്തിൽ വനിതാ സമത്വ പാർട്ടിക്ക് വേണ്ടി മത്സരിച്ചതിൽ  അലി പരാജയപ്പെട്ടു.
2019 ലെ പൊതുതിരഞ്ഞെടുപ്പിൽ അവർ കൺസർവേറ്റീവ് പാർട്ടിയെ പ്രതിനിധീകരിച്ചു.
1983 ൽ സൊമാലിയയിൽ അലി ജനിച്ചു.
അവർക്ക് നാല് വയസ്സുള്ളപ്പോൾ, അവരുടെ കുടുംബം ഇംഗ്ലണ്ടിലെ മാഞ്ചസ്റ്ററിലേക്ക് മാറി അവിടെ അവർ വളർന്നു.
അവർക്ക് നാല് സഹോദരങ്ങളുണ്ട്.
അവരിൽ ഒരാൾ, സൊമാലിയൻ കൺസർവേറ്റീവിന്റെ അധ്യക്ഷനാണ്.
കുടുംബത്തോടൊപ്പം അവധിക്കാലത്ത് അലി ജിബൂട്ടിയിൽ സ്ത്രീ ലിംഗഛേദനം (FGM) നടത്തി.
പിന്നീട് അവർക്ക് ആരോഗ്യപ്രശ്നങ്ങൾ അനുഭവപ്പെടുകയും പുനർനിർമ്മാണ ശസ്ത്രക്രിയ നടത്തുകയും ചെയ്തു.
ഈ അനുഭവം പിന്നീട് മുറിവേറ്റ മറ്റ് സ്ത്രീകളെയും അപകടസാധ്യതയുള്ള പെൺകുട്ടികളെ സഹായിക്കാനും പരിശീലനത്തിന്റെ ഉന്മൂലനത്തിനായി ആഹ്വാനം ചെയ്യാനും അവരെ പ്രചോദിപ്പിച്ചു.
പോസ്റ്റ്-സെക്കൻഡറി വിദ്യാഭ്യാസത്തിനായി അലി ബ്രിസ്റ്റോളിലെ വെസ്റ്റ് ഓഫ് ഇംഗ്ലണ്ട് സർവകലാശാലയിൽ ചേർന്നു.
2010 ൽ, അലിയും സൈക്കോതെറാപ്പിസ്റ്റ് ലെയ്‌ല ഹുസൈനും ചേർന്ന്, ഡോട്ടേഴ്സ് ഓഫ് ഈവ് സ്ഥാപിച്ചു.
ലാഭേച്ഛയില്ലാതെ പ്രവർത്തിക്കുന്ന ഈ സ്ഥാപനം സ്ഥാപിക്കപ്പെട്ടത് യുവതികളെയും പെൺകുട്ടികളെയും സഹായിക്കാനാണ്.
ഇത് വിദ്യാഭ്യാസം നൽകുന്നതിലും സ്ത്രീ ലിംഗഛേദനം നടത്തുന്നതിൽ അവബോധം വളർത്തുന്നതിലും ശ്രദ്ധ കേന്ദ്രീകരിച്ചു.
2019-ൽ ബ്രണ്ടൻ വൈനിനൊപ്പം "ദി ഫൈവ് ഫൗണ്ടേഷൻ, ദി  ഗ്ലോബൽ പാർട്ണർഷിപ്പ് ടു എൻഡ് എഫ്ജിഎം" അലി സ്ഥാപിച്ചു.
ഈ ലാഭേച്ഛയില്ലാത്ത സംഘടന അന്താരാഷ്ട്ര അജണ്ടയിൽ എഫ്ജിഎമ്മിന്റെ പ്രശ്നം ഉയർത്തുന്നതിനും എഫ്ജിഎം അവസാനിപ്പിക്കാൻ പ്രവർത്തിക്കുന്ന അടിത്തട്ടിലുള്ള സംഘടനകൾക്ക് ധനസഹായം നൽകുന്നതിനും പ്രവർത്തിക്കുന്നു.
അലി മുമ്പ് ഒരു സിവൽ സർവൻറ്റായി ജോലി ചെയ്തു.
ഒരു സ്ത്രീ അവകാശ പ്രവർത്തകയായും ഏതാനും വർഷങ്ങൾ സ്വതന്ത്ര പരിശീലന ഉപദേഷ്ടാവായും അവർ സേവനമനുഷ്ഠിച്ചു.
കൂടാതെ, അലി ദി ഗേൾ ജനറേഷന്റെ ഒരു നെറ്റ്‌വർക്ക് കോർഡിനേറ്ററായി അവർ സേവനമനുഷ്ഠിച്ചു.
ദേശീയ ലിംഗാവകാശങ്ങളെക്കുറിച്ചും അവർ വ്യാപകമായി എഴുതിയിട്ടുണ്ട്.
അവലംബം പുറംകണ്ണികൾ The Five Foundation Daughters of Eve website (Archived homepage from 18 January 2021)
നിംഫിയ സീറൂലി ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 മേയ് ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Nymphaea_caerulea
നീലത്താമര എന്ന് പൊതുവെ അറിയപ്പെടുന്ന നിംഫിയ സീറൂലി (അല്ലെങ്കിൽ നീല ഈജിപ്ഷ്യൻ താമര) നിംഫിയ ജനുസ്സിലെ ഒരു ജലസസ്യമാണ്.
നീല ആമ്പൽ (അല്ലെങ്കിൽ നീല ഈജിപ്ഷ്യൻ ആമ്പൽ), സേക്രെഡ് ബ്ലൂ ലില്ലി എന്നിവ ഇതിന്റെ മറ്റു പൊതുനാമങ്ങളാണ്.
ഈ ജനുസ്സിലെ മറ്റു സ്പീഷീസുകളെപ്പോലെ ഈ സസ്യത്തിൽ സൈക്കോ ആക്റ്റീവ് ആൽക്കലോയിഡ് അപോർഫിൻ അടങ്ങിയിട്ടുണ്ട്.
പുരാതന ഈജിപ്ഷ്യൻ നാഗരികതയ്ക്ക് ഇത് അറിയാമായിരുന്നു.
നൈൽ നദിയുടെയും കിഴക്കൻ ആഫ്രിക്കയുടെയും മറ്റ് ഭാഗങ്ങളിലും നീലത്താമരയുടെ ആദ്യകാല ആവാസവ്യവസ്ഥ കാണപ്പെട്ടിരുന്നിരിക്കാം.
പുരാതന കാലങ്ങളിൽ ഇന്ത്യൻ ഉപഭൂഖണ്ഡം , തായ്ലാന്റ് തുടങ്ങിയ പ്രദേശങ്ങളിൽ ഈ ജലസസ്യം വിശാലമായി വ്യാപിച്ചിരുന്നു.